দ্বিতীয়ত, এ বিচার আইসিসি এর মান বা আদলে গঠিত নয়। নির্বাচনী ইশতেহারে এই বিচার করার অঙ্গীকার ছাড়া আওয়ামী লীগ এর পেছনে অন্যকোনো যুক্তি বা জনমতের প্রমাণ আনতে পারবে না। এই বিচারের পেছনে জাতীয় জনমত আছে কি না তার যাচাই-বাছাই করা হয়নি। বরং এতে যে জনগণের আদৌ আগ্রহ নেই- এ বিষয়টি বহুলাংশে প্রমাণিত। বিশেষ করে বর্তমান পাঁচ সিটি করপোরেশনের নির্বাচনে মহাজোট প্রার্থীদের ভরাডুবির পর তাদের জনপ্রিয়তা তলানিতে পড়ে গেছে। একটি বিষয় ভাববার মতো। বঙ্গবন্ধুকে সপরিবারে হত্যার পর তার প্রতিবাদে এদেশে কারো জীবন দেয়ার ঘটনা ঘটেনি। কিন্তু যুদ্ধাপরাধের ইস্যুতে মাওলানা দেলাওয়ার হোসাইন সাঈদীকে ফাঁসির আদেশ দেয়ার ফলে শুধু ফেব্রুয়ারিতেই ১০৭ জন সাঈদী ভক্ত প্রতিবাদ-প্রতিরোধে জীবন দেন। আরো বহুজন আহত হন। কারাবরণ করেন অসংখ্য। এতেই বোঝা যায়, এই ট্রাইব্যুনাল কতটুকু অজনপ্রিয়-অপাঙ্ক্তেয় ও বিতর্কিত। আর যাদেরকে যুদ্ধাপরাধের বিচারের নামে দিনের পর দিন জেলের অন্ধকার প্রকোষ্ঠে আটকিয়ে রাখা হয়েছে তারা এ জাতির নিকট কতটুকু জনপ্রিয়, কত ¯েœহাস্পদ, কত ভালোবাসার পাত্র তা একবার ছেড়ে দিয়ে দেখা যেতে পারে।